TU ร่วง4% นิวโลว์ในรอบเกือบ5 ปี กังวลจ่ายค่าชดเชยPrice fixing ธุรกิจทูน่ากระป๋องในสหรัฐฯ
TU ร่วง4% นิวโลว์ในรอบเกือบ5 ปี กังวลจ่ายค่าชดเชยPrice fixing ธุรกิจทูน่ากระป๋องในสหรัฐฯ โดย ณ เวลา 11.55 น. อยู่ที่ระดับ 15.20 บาท ลบ 0.60 บาท หรือ 3.80 % ด้วยมูลค่าซื้อขาย 96.61 ล้านบาท
2 ก.ค. 2561

ผู้สื่อข่าวรายงานว่า บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 11.55 น. อยู่ที่ระดับ 15.20 บาท ลบ 0.60 บาท หรือ 3.80 % ด้วยมูลค่าซื้อขาย 96.61 ล้านบาท ราคาหุ้นต่ำสุดในรอบ 4 ปี 7 เดือน โดยเทียบตั้งแต่หุ้นลงไปทดสอบระดับ 15.25 บาท เมื่อวันที่ 21 พ.ย. 2556

บล.โนมูระ พัฒนสิน ยังคงให้น้ำหนัก NEUTRAL กลุ่มเกษตรและอาหาร TU (TP 20.80) แนะนำทยอยสะสม ถึงแม้มีข่าวเจรจาจ่ายค่าชดเชยกรณี Price fixing ในธุรกิจทูน่ากระป๋องในสหรัฐ แต่คาดว่าจะผลการดำเนินงานจะดีขึ้นในไตรมาส3/61
โดย TU อาจตั้งสำรองค่าสินไหมชดเชยให้ผู้ค้าปลีกสหรัฐในไตรมาส 2/61 มีมุมมองเชิงลบและคาดว่าราคาหุ้น TU จะมีแรงกดดันไปจนถึงช่วงประกาศงบไตรมาส 2/61 ในเดือนสิงหาคม
ทั้งนี้คาดว่า TU จะตั้งสำรองค่าสินไหมชดเชยให้กับผู้ค้าปลีกในสหรัฐจากกรณีกระทรวงยุติธรรมสหรัฐตัดสินให้ 3 บริษัททูน่าใหญ่ในสหรัฐ (Starkist, Bumble Bee, Chicken of the Sea) มีความผิดฐาน Price fixing (ฮั้วราคาขาย) ทูน่ากระป๋องในช่วงประมาณปี 2012-14
คาดว่า TU จะตั้งสำรองเป็นเงิน 1300-1600 ล้านบาท ขณะที่คาดกำไรปกติรวมกำไร FX ในไตรมาส2/61 จะอยู่ที่ 1266 ล้านบาท ทำให้ผลการดำเนินงานสุทธิของ TU ดูไม่ดี อย่างไรก็ตามผลการดเนินงานสุทธินี้อาจไม่แย่เท่าที่ คาดหาก Gross margin ใน ไตรมาส 2/61 ดีกว่าคาด (13%) และการตั้งสำรองค่าสินไหมต่ำกว่าคาด (1600 ล้านบาท) คาดว่าระยะสั้นอาจมีแรงกดดันราคา แต่ระยะยาว TU ยังเป็นบริษัทที่มีพื้นฐานฟื้นตัวจากราคาทูน่าและค่าเงินบาทที่มีเสถียรภาพขึ้น คงแนะนำทยอยสะสม ราคาเป้าหมาย 20.80 บาท